CELEX: 32004R0876
Language: hr
Date: 2004-04-29 00:00:00
Title: Uredba Komisije (EZ) br. 876/2004 od 29. travnja 2004. o izmjeni Priloga VIII. Uredbi (EZ) br. 999/2001 Europskog parlamenta i Vijeća u pogledu trgovine ovcama i kozama za rasplod  Tekst značajan za EGP

03/Sv. 014
            
            
               HR
            
            
               Službeni list Europske unije
            
            
               255
            
         32004R0876
   
               L 162/52
            
            
               SLUŽBENI LIST EUROPSKE UNIJE
            
            
               29.04.2004.
            
         
      UREDBA KOMISIJE (EZ) br. 876/2004
   od 29. travnja 2004.
   o izmjeni Priloga VIII. Uredbi (EZ) br. 999/2001 Europskog parlamenta i Vijeća u pogledu trgovine ovcama i kozama za rasplod
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. kojom se utvrđuju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 23. stavak 1.,
   budući da:
   
               (1)
            
            
               Uredba (EZ-a) br. 999/2001 utvrđuje uvjete za trgovinu ovcama i kozama za rasplod unutar Zajednice.
            
         
               (2)
            
            
               Uredbama Komisije (EZ-a) br. 260/2003 (2) i 1915/2003 (3) izmjenjuje se Uredba (EZ) br. 999/2001 kako bi se uvele mjere iskorjenjivanja za gospodarstva koja su zaražena grebežom ovaca (scrapie) te se izmjenjuju uvjeti trgovine ovcama za rasplod kako bi se dopustila neograničena trgovina ovcama ARR/ARR prion proteinskog genotipa.
            
         
               (3)
            
            
               Zahtjevi praćenja za gospodarstva koja namjeravaju trgovati ovcama i kozama za rasplod unutar Zajednice trebali bi se izmijeniti kako bi odražavali stroži pristup koji je usvojen u vezi s iskorjenjivanjem grebeža ovaca. Ograničenja u vezi sa životinjama koje dolaze na takva gospodarstva ne bi se trebala više odnositi na ovce ARR/ARR prion proteinskog genotipa.
            
         
               (4)
            
            
               Potrebno je uvesti nove odredbe u dvije faze kako bi se dopustio pojačan nadzor u kratkoročnom razdoblju, a spriječio poremećaj u trgovini.
            
         
               (5)
            
            
               Uredbu (EZ-a) br. 999/2001 bi stoga trebalo na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Stalnoga odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog VIII. Uredbi (EZ) br. 999/2001 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od objave u Službenom listu Europskih zajednica.
   Primjenjuje se od 1. srpnja 2004.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 147, 31.5.2001., str. 1., kako je zadnje izmijenjena Uredbom Komisije (EZ) br. 2245/2003 (SL L 333, 20.12.2003., str. 28.).
   
      (2)  SL L 37, 13.2.2003., str. 7.
   
      (3)  SL L 283, 31.10.2003., str. 29.
   PRILOG
   Točka (a) dijela I. poglavlja A. Priloga VIII. zamjenjuje se sljedećim:
   
               „a)
            
            
               ovce i koze za rasplod su ili ovce ARR/ARR prion proteinskog genotipa, u skladu s definicijom iz Priloga I. Odluke Komisije 2002/1003/EZ (1), ili ih se od rođenja ili tijekom posljednje tri godine neprekidno držalo na gospodarstvu ili gospodarstvima koja su zadovoljila sljedeće zahtjeve tijekom razdoblja od najmanje tri godine:
               
                           i.
                        
                        
                           do 30. lipnja 2007.:
                           
                                       —
                                    
                                    
                                       podliježu redovnim službenim veterinarskim pregledima,
                                    
                                 
                                       —
                                    
                                    
                                       životinje su označene,
                                    
                                 
                                       —
                                    
                                    
                                       nema potvrđenog slučaja grebeži ovaca,
                                    
                                 
                                       —
                                    
                                    
                                       provedena je provjera uzimanjem uzoraka od starih ženskih životinja koje su namijenjene klanju,
                                    
                                 
                                       —
                                    
                                    
                                       ženke, osim ovaca ARR/ARR prion proteinskog genotipa, dovedene su na gospodarstvo samo ako dolaze iz gospodarstva koje udovoljava istim zahtjevima.
                                    
                                 Najkasnije od 1. srpnja 2004. gospodarstvo ili gospodarstva trebaju početi ispunjavati sljedeće dodatne zahtjeve:
                           
                                       —
                                    
                                    
                                       sve životinje iz Priloga III. poglavlja A. dijela II. točke 3. starije od 18 mjeseci koje su uginule ili usmrćene na gospodarstvu trebaju se ispitati na grebež ovaca u skladu s laboratorijskim metodama utvrđenima u Prilogu X. poglavlju C. točki 3.2.(b), te
                                    
                                 
                                       —
                                    
                                    
                                       ovce i koze, osim ovaca ARR/ARR prion proteinskog genotipa, prihvaćaju se na gospodarstvo samo ako su došle s gospodarstva koje udovoljava istim zahtjevima.
                                    
                                 
                     
                           ii.
                        
                        
                           od 1. srpnja 2007.:
                           
                                       —
                                    
                                    
                                       podliježu redovnim službenim veterinarskim pregledima,
                                    
                                 
                                       —
                                    
                                    
                                       životinje su identificirane u skladu sa zakonskim propisima Zajednice,
                                    
                                 
                                       —
                                    
                                    
                                       nema potvrđenog slučaja grebeži ovaca,
                                    
                                 
                                       —
                                    
                                    
                                       sve životinje iz Priloga III. poglavlja A. dijela II. točke 3., starije od 18 mjeseci koje su uginule ili usmrćene na gospodarstvu trebaju se ispitati na grebež ovaca u skladu s laboratorijskim metodama utvrđenima u Prilogu X. poglavlju C. točki 3.2.(b),
                                    
                                 
                                       —
                                    
                                    
                                       ovce i koze, osim ovaca ARR/ARR prion proteinskog genotipa, prihvaćaju se na gospodarstvo samo ako su došle s gospodarstva koje udovoljava istim zahtjevima.
                                    
                                 
                     Ukoliko je njihovo odredište država članica koja ima koristi od odredaba navedenih u točki (b) ili (c) na cijelom svom teritoriju ili jednom njegovom dijelu, one trebaju zadovoljavati dodatna jamstva, opća ili posebna, koja su određena u skladu s postupkom iz članka 24. stavka 2.”
            
         
      (1)  SL L 349, 24.12.2002., str. 105.